|  |
| --- |
| গণপ্রজাতন্ত্রী বাংলাদেশ সরকার  বাংলাদেশ পরিসংখ্যান ব্যুরো  উপজেলা পরিসংখ্যান কার্যালয়  পাংশা,রাজবাড়ী |

|  |  |
| --- | --- |
| স্মারক নং ৫২.০১.৮২৭৩.৪০০.০১.০০১.২০.০১ | তারিখঃ ০২/০১/২০২০ |

বাংলাদেশ পরিসংখ্যান ব্যুরো কর্তৃক বাস্তবায়নাধীন  **জনশুমারি ও গৃহগণনা ২০২১**  এর লিস্টিং অপারেশান এবং মূল শুমারির গণনা কার্যক্রমে তালিকাকারী/ গণনাকারী ও সুপারভাইজার পদে নিয়োগের প্যানেল গঠনের লক্ষ্যে নিম্নবর্ণিত শর্তে শুধুমাত্র পাংশা উপজেলার স্থায়ীভাবে বসবাসরত যুব/ যুব মহিলা এবং ছাত্র/ছাত্রীদের নিকট হতে দরখাস্ত আহবান করা যাচ্ছে

-

|  |  |  |  |
| --- | --- | --- | --- |
| **ক্র নং** | **পদের নাম** | **প্রাপ্য ভাতাদি (টাকা)** | **শিক্ষাগত ও অন্যান্য যোগ্যতা** |
| ০১ | সুপারভাইজার | পারিতোষিকঃ ৮৫০০/- (ভ্যাটসহ মোট) এককালীন | ০১) নুন্যতম এইচএসসি পাশ হতে হবে তবে স্নাতক পাশ অগ্রাধিকার পাবে।  ০২) নিজস্ব স্মার্ট ফোন থাকতে হবে এবং চালনায় দক্ষ হতে হবে।  ০৩) স্মার্টফোনের ভার্সন এন্ড্রয়েড ৬.০ বা তার বেশি হতে হবে।  ০৪) স্মার্টফোনের স্ক্রিন সাইজ নুন্যতম ৫.০ ইঞ্ছি হতে হবে।  ০৫) ইংরেজি হাতের লেখা বোধগম্য হতে হবে এবং Intelligent Character Recognition ফরমের সাথে লেখা সংগতিপূর্ণ হতে হবে।  ০৬) পূর্বে কোন শুমারিতে সুপারভাইজার হিসেবে কাজের অভিজ্ঞতা থাকলে অগ্রাধিকার দেয়া হবে। |
| ০২ | তালিকাকারী/ গণনাকারী | পারিতোষিকঃ ৮০০০/- (ভ্যাটসহ মোট) এককালীন | ০১) নুন্যতম এইচএসসি পাশ হতে হবে  ০২) নিজস্ব স্মার্ট ফোন থাকতে হবে এবং চালনায় দক্ষ হতে হবে।  ০৩) স্মার্টফোনের ভার্সন এন্ড্রয়েড ৬.০ বা তার বেশি হতে হবে।  ০৪) স্মার্টফোনের স্ক্রিন সাইজ নুন্যতম ৫.০ ইঞ্ছি হতে হবে।  ০৫) ইংরেজি হাতের লেখা বোধগম্য হতে হবে এবং Intelligent Character Recognition ফরমের সাথে লেখা সংগতিপূর্ণ হতে হবে।  ০৬) পূর্বে কোন শুমারিতে গণনাকারী হিসেবে কাজের অভিজ্ঞতা থাকলে অগ্রাধিকার দেয়া হবে। |

**শর্তাবলীঃ**

০১) উপজেলা পরিসংখ্যান কার্যালয়, পাংশা রাজবাড়ী ওয়েব সাইট (<http://bbs.pangsa.rajbari.gov.bd/>) এবং উপজেলা নির্বাহী অফিসার কার্যালয় ওয়েবসাইট <http://pangsa.rajbari.gov.bd/> হতে ডাউনলোড করে আবেদনের নির্ধারিত ফরম সগ্রহ পূর্বক স্ব হস্তে পুরন করে আবেদন করতে হবে।

০২) লিস্টিং অপারেশান ( ফেব্রুয়ারি /২০২০) কার্যক্রমে প্রতি তালিকাকারি ১০ ( দশ) দিনে মোট ৪০০ (কম/বেশি) খানার তালিকা করবেন, মুল শুমারিতে ( ২-৮ জানু ২০২১) প্রতি গণনাকারী ০৭ (সাত) দিনে মোট ১২০ ( কম/বেশি) খানার তথ্য সংগ্রহ করবেন।

০৩) লিস্টিং অপারেশানে মোবাইল এপস ব্যবহার করে তথ্য সংগ্রহ করতে হবে বিধায় নিজস্ব স্মার্টফোন রয়েছে এবং স্মার্টফোন পরিচালনায় দক্ষতা আছে কেবল এমন প্রার্থীই আবেদন করতে পারবে।

০৪) নিয়োগের অন্যান্য শর্তাবলি প্রতিপালন সাপেক্ষে মহিলা প্রার্থীগণকে অগ্রাধিকার দেয়া হবে এবং প্রতি জোনে কমপক্ষে ৫০% মহিলা গণনাকারী ও সুপারভাইজার নিয়োগ করা হবে।।

০৫) লিস্টিং অপারেশানে নিয়োজিত তালিকাকারী/ সুপারভাইজারগনের কার্যক্রম সন্তোষজনক প্রতীয়মান হলে তারা মূল শুমারিতে যথাক্রমে তালিকাকারী, সুপারভাইজার হিসেবে দায়িত্ব পালন করবেন।

০৬)লিস্টিং অপারেশান/ শুমারি চলাকালীন সময়ে প্রার্থী নিজেকে অন্য কোন কর্মে নিযুক্ত করতে পারবে না।

০৭) ভূল/ অসম্পূর্ণ আবেদন বাতিল বলে গণ্য হবে।

০৮) একজন প্রাথী কেবল একটি পদের বিপরীতে আবেদন করতে পারবে।

০৯) নির্বাচিত প্রার্থী প্রশিক্ষনে অনুপস্থিত থাকলে তিনি কাজে আগ্রহী নন বলে ধরে নেওয়া হবে ।

১০) খানা তালিকা প্রনয়ন কার্যক্রমে নিয়োজিত শুমারি কর্মীগণ মূল শুমারিতেও শুমারি কর্মী হিসেবে দায়িত্ব পালন করবেন।

১১) তালিকাকারি/ গণনাকারি ও সুপারভাইজার এর পারিশ্রমিক মোবাইল ব্যাংকিং এর মাধ্যমে প্রদান করা হবে।

১২) খামের উপর নিজ ইউনিয়নের নাম উল্লেখপূর্বক উপজেলা নির্বাহী অফিসার কার্যালয় ও উপজেলা পরিসংখ্যান কার্যালয়ে আগামী ১৬-০১-২০২০ তারিখের কর্মদিবসের মধ্যে নির্ধারিত বক্সে হাতে হাতে অথবা বাহক মারফত জমা নেয়া হবে।

১৩) লিখিত এবং প্রযোজ্য ক্ষেত্রে মৌখিক পরীক্ষায় উত্তীর্ন প্রার্থীরাই তালিকাকারী/ গণনাকারী, সুপারভাইজার হিসেবে নিয়োগ পাবেন এবং তদসংক্রান্ত ফলাফল উপজেলা পরিসংখ্যান কার্যালয়, পাংশা রাজবাড়ী ওয়েব সাইট,উপজেলা নির্বাহী অফিসার কার্যালয়ের ওয়েবসাইট ও স্ব স্ব দপ্তরের নোটিশ বোর্ডে পাওয়া যাবে।

১৪) নিয়োগ সংক্রান্ত বিষয়ে নিয়োগ কমিটির সিদ্ধান্তই চূড়ান্ত বলে গণ্য হবে এবং এ সংক্রান্ত যে কোন প্রকার তদবির প্রার্থীর অযোগ্যতা বলে প্রতীয়মান হবে।

|  |
| --- |
| মাহাবুব হোসেন  পরিসংখ্যান কর্মকর্তা  পাংশা,রাজবাড়ী  ও  সদস্য সচিব  **‘জনশুমারি ও গৃহগণনা ২০২১**’প্রকল্প এর  গণনাকারী ও সুপারভাইজার নির্বাচন কমিটি |

অনুলিপিঃ

০১)উপজেলা নির্বাহী অফিসার,পাংশা,রাজবাড়ী

০২) উপ-পরিচালক,জেলা পরিসংখ্যান কার্যালয়, রাজবাড়ী

০৩)উপজেলা মাধ্যমিক শিক্ষা কর্মকর্তা,পাংশা,রাজবাড়ী

০৪) উপজেলা প্রাথমিক শিক্ষা কর্মকর্তা,পাংশা,রাজবাড়ী

০৫) উপজেলা পরিবার পরিকল্পনা কর্মকর্তা,পাংশা,রাজবাড়ী

০৬)) উপজেলা মহিলা বিষয়ক কর্মকর্তা,পাংশা,রাজবাড়ী